|  |
| --- |
| PATVIRTINTA |
| Klaipėdos miesto savivaldybės mero |
| 2023 m. d. potvarkiu Nr. |

**SPORTO PROGRAMŲ PROJEKTŲ FINANSAVIMO SĄLYGŲ APRAŠAS**

|  |  |
| --- | --- |
| **Eil. Nr.** | **I. Finansuojamos programos** |
| 1. | Buriavimo, irklavimo, baidarių ir kanojų irklavimo sporto šakų programa.  |
| 2. | Reprezentacinių Klaipėdos miesto sporto komandų dalinis finansavimas. |
| 3. | Sportuojančio vaiko ugdymo programa. |
| 4. | Futbolo sporto šakos motyvuojanti sporto krepšelio programa.  |
| 5.  | Klaipėdos miesto sporto šakos federacijų sportinė veikla. |
|  | **II. Finansuojamų programų tikslai** |
| 6. | Buriavimo, irklavimo, baidarių ir kanojų irklavimo sporto šakų programos tikslas – skatinti buriavimo, irklavimo, baidarių ir kanojų irklavimo sporto šakų plėtrą. |
| 7. | Reprezentacinių Klaipėdos miesto sporto komandų dalinio finansavimo programos tikslas – skatinti Klaipėdos miesto komandinių žaidimų sporto šakų atstovus, žaidžiančius Lietuvos čempionate arba pagal sporto šakos specifiškumą prilygintoje lygoje, siekti kokybinių ir kiekybinių sporto rezultatų. |
| 8. | Sportuojančio vaiko ugdymo programos tikslas – per sportą ir kūno kultūrą skatinti vaikų ir jaunimo saviraišką, užtikrinti jų užimtumą, didinti motyvaciją užsiimti aktyvia fizine veikla, skatinti juos sistemingai mankštintis, ugdyti vaiko gyvenimo įgūdžius, asmenines, socialines ir kitas bendrąsias kompetencijas panaudojant sportą kaip priemonę. |
| 9. | Futbolo sporto šakos motyvuojančios sporto krepšelio programos tikslas – tobulinti futbolo sporto šakos sportininkų rengimo ir finansavimo sistemą, pastebėti talentingus sportininkus, juos profesionaliai rengti ir sudaryti sąlygas, kad jie galėtų deramai atstovauti miestui ir šaliai svarbiausiuose šalies ir tarptautiniuose sporto renginiuose, prisidėtų prie pozityvaus miesto ir šalies įvaizdžio formavimo. |
| 10. | Klaipėdos miesto sporto šakos federacijų sportinės veiklos finansavimo tikslas – plėtoti atstovaujamos sporto šakos plėtrą Klaipėdos mieste, atstovauti federacijos narių interesams, rengti ir įgyvendinti įvairias tos sporto šakos populiarinimo priemones. |
|  | **III. Paraiškas galintys teikti subjektai** |
| 11.  | Teisės aktų nustatyta tvarka Juridinių asmenų registre įregistruotos sportinę veiklą Klaipėdos mieste vykdančios sporto organizacijos, veikiančios pagal Lietuvos Respublikos asociacijų ir Lietuvos Respublikos viešųjų įstaigų įstatymus. |
| 12. | Paraišką, kai projektą įgyvendina daugiau nei vienas juridinis asmuo, turi teisę teikti tik vienas juridinis asmuo. |
|  | **IV. Bendrosios sąlygos organizacijoms, teikiančioms paraiškas** |
| 13. | Projektų poreikio sąmata turi būti ne mažesnė nei 2500 Eur. |
| 14.  | Projektams įgyvendinti reikalinga lėšų dalis, kurios nepadengia skirtos savivaldybės biudžeto lėšos, turi sudaryti ne mažiau kaip 20 procentų viso projekto poreikio (veiklų išlaidų). |
| 15.  | Numatomas trimetis finansavimas ir pasirašoma trejų metų sutartis. Pirmais metais lėšos skiriamos atsižvelgiant į vertinimo komisijos rekomendacijas. Antrais ir trečiais metais – atsižvelgiant į vertinimo komisijos rekomendacijas ir pasirašius papildomus susitarimus prie sutarties dėl projekto finansavimo antrais ir trečiais metais. Antrais ir trečiais metais savivaldybės biudžeto lėšomis kompensuojamos tik tokios projekto išlaidos, kurios yra patirtos ir (ar) apmokėtos ne anksčiau nei papildomų susitarimų sudarymo metais. Sporto programų lėšų paskirstymo projektą antrais ir trečiais metais rengia bei siūlymus Savivaldybės administracijos direktoriui teikia vertinimo komisija, atsižvelgdama į specialiojo vertinimo kriterijus. |
| 16.  | Pareiškėjas gali teikti paraišką į vieną kvietime paskelbtą sporto programą trejų metų laikotarpiui ir vieną paraišką į sporto sritį. |
| 17.  | Projektas gali būti finansuojamas tik vieną kartą. Nustačius, kad tas pats projektas dalyvavo kituose Klaipėdos miesto savivaldybės administracijos skelbtuose projektų dalinio finansavimo konkursuose ir gavo finansavimą, antrą kartą skirtas finansavimas (kaip neteisėtas) grąžinamas Savivaldybės administracijai per 10 darbo dienų. |
| 18.  | Finansavimas gali būti skiriamas projektams, surinkusiems ne mažiau nei 55 balų vidurkį. Kai sporto projektams, surinkusiems vienodą balų skaičių, finansuoti nepakanka savivaldybės biudžeto lėšų, pirmenybė suteikiama sporto projektams, turintiems pranašumą pagal specialųjį vertinimą. |
| 19.  | Prieš sporto organizaciją nėra pradėtos bankroto, reorganizavimo ar likvidavimo procedūros. |
| 20.  | Sporto organizacija turi būti įvykdžiusi visus įsipareigojimus, susijusius su mokesčių mokėjimu. |
| 21.  | Sporto organizacijos valstybės įmonei Registrų centro tvarkytojui turi būti pateikę metinės finansinės atskaitomybės dokumentus. |
| 22. | Mokesčių mokėtojų registre tvarkomų duomenų išraše pagrindinė vykdoma veikla ir (ar) kita vykdoma veikla yra susijusi su sportine veikla. |
|  | **V. Sąlygos teikiantiems paraiškas Buriavimo, irklavimo, baidarių ir kanojų irklavimo sporto šakų programai** |
| 23. | Sporto organizacijos įstatuose yra nurodyta su švietimu ir (ar) ugdymu susijusi veikla, sporto srityje. |
| 24. | Sporto organizacija turi vystyti buriavimo, irklavimo, baidarių ar kanojų irklavimo sporto šakų veiklą ir dalyvauti Lietuvos sporto šakų federacijų kalendoriuose patvirtintose varžybose. |
| 25. | Sporto organizacija turi vykdyti sportinio ugdymo ilgalaikę programą pastaruosius trejus metus ir būti Lietuvos sporto šakų federacijų narė. |
| 26. | Sporto organizacijoje sportinis ugdymas turi būti vykdomas vadovaujantis Lietuvos Respublikos švietimo, mokslo ir sporto ministerijos patvirtintomis Sportinio ugdymo organizavimo rekomendacijoms.Galutinį sporto organizacijoje ugdomų vaikų skaičių Mokinių registre pasirinkta data fiksuoja Sporto skyriaus specialistas ne vėliau, kaip iki komisijosvertinimo. Antrais ir trečiais programos vykdymo metais galutinis vaikų skaičius Mokinių registre užfiksuojamas einamųjų metų sausio antrąją savaitę.Paraiškos teikėjas privalo sudaryti ugdymo sutartis su programoje dalyvaujančiais vaikais bei saugoti jas teisės aktų nustatyta tvarka. |
| 27. | Sportinio ugdymo programą turi įgyvendinti ne mažiau kaip trys treneriai, fizinio aktyvumo ar sporto specialistai / instruktoriai (teisės aktų nustatyta tvarka turintys tinkamą išsilavinimą). |
| 28. | Paraiškos teikėjas turi turėti:1. galimybę naudotis sporto baze su stacionaria prieplauka;2. specifines jų sporto šakai ugdymo priemones, įrangą numatytai programai įgyvendinti;3. techniškai tvarkingus su gelbėjimosi priemonėmis katerius (jachtas) treniruočių ant vandens proceso vykdymui užtikrinti. |
|  | **VI. Sąlygos teikiantiems paraiškas reprezentacinių Klaipėdos miesto sportų komandų daliniam finansavimui** |
| 29. | Sporto organizacija turi vystyti olimpinę komandinę žaidimų sporto šaką. Komandą turi sudaryti ne mažiau kaip 5 žaidėjai, rungtyniaujantys tiesioginėse kovose su kitomis žaidybinėmis sporto komandomis. |
| 30. | Sporto organizacija yra nacionalinės federacijos narys, kuri priklauso tarptautinei federacijai. |
| 31. | Finansavimas skiriamas nuo vienos sporto šakos sudarytai ir miestą atstovaujančiai (vyrų ir moterų) komandai (ne jungtinėms), kurios einamųjų metų sezone dalyvauja Lietuvos čempionate (arba pagal sporto šakos specifiškumą prilygintoje ne žemesnėje kaip I lygoje). |
| 32. | Sporto organizacija turi turėti ilgalaikę, ne trumpesnę kaip 3 metų, sportinės veiklos programą (strategiją). |
| 33. | Sporto organizacija turi skatinti profesionalųjį sportą ir siekti aukštų sportinių rezultatų, per pastaruosius trejus metus jos sportininkas (-ai) turi būti atstovavę Lietuvos rinktinėms. |
| 34. | Sporto organizacija turi viešinti savo veiklą, atstovauti Klaipėdai ir ne mažiau kaip penktadalį Savivaldybės skiriamų lėšų panaudoti vaikų ir jaunimo bei kitų socialinių grupių programoms vykdyti. |
| 35. | Sporto organizacijos komanda, kuri dalyvauja Lietuvos Respublikos čempionate, turi varžytis ne mažiau kaip su 3 komandomis (t. y. čempionate dalyvauja ne mažiau kaip 4 komandos). |
| 36. | Sporto organizacija pateikia (Sporto skyriui paprašius po administracinės atitikties ir bendrųjų kriterijų įvertinimo) savo organizacijos atlikto nepriklausimo audito išvadas. |
|  | **VII. Sąlygos teikiantiems paraiškas Sportuojančio vaiko ugdymo programai**  |
| 37. | Sporto organizacijos įstatuose yra nurodyta su švietimu ir (ar) ugdymu susijusi veikla, sporto srityje. Ugdant vaikų su negalia grupes – įstatuose turi būti nurodyta, kad pareiškėjas vykdo arba organizuoja negalią turinčių asmenų fizinio aktyvumo ir sporto veiklą. |
| 38. | Paraiškos teikėjas turi turėti patirties vykdydamas neformalųjį vaikų ugdymą (ne mažiau kaip 1 metai) Klaipėdos mieste. Paraiškos teikėjas turi papildomų finansavimo šaltinių, prisidedančių prie programos vykdymo. |
| 39. | Sportuojančio vaiko ugdymo programoje ugdomi vaikai (taip pat vaikai su negalia), besimokantys Klaipėdos miesto bendrojo lavinimo mokyklose. |
| 40. | Finansuojama tik viena programa. Paraiškoje nurodytas programos pavadinimas turi sutapti su Mokinių registre esančiu programos pavadinimu. |
| 41. | Sportuojančio vaiko ugdymo programą turi įgyvendinti, treneriai, fizinio aktyvumo ar sporto specialistai / instruktoriai, kurie teisės aktų nustatyta tvarka turi tinkamą išsilavinimą. |
| 42. | Paraiškos teikėjas turi turėti:**-** galiojančius dokumentus, įrodančius galimybę naudotis sporto baze;**-** specifines ugdymo priemones, įrangą, reikalingą numatytai programai įgyvendinti. |
| 43. | Paraiškos teikėjas numato iš dalies kompensuoti sportuojančio vaiko ugdymo lėšas – numatomas kompensavimas ugdytiniui (įkainio mažinimas, nuperkama sportinė apranga, kompensuojamos kelionės į varžybas ar dalis stovyklos sumos ir kt.). |
| 44. | Sporto organizacija turi būti užsiregistravusi Švietimo ir mokslo institucijų registre (ŠMIR) ir programoje dalyvaujančių vaikų duomenys suvesti į Mokinių registro sistemą.Minimalus vaikų, dalyvaujančių programoje, skaičius – 24. Galutinį sporto organizacijoje ugdomų vaikų skaičių Mokinių registre pasirinkta data fiksuoja Sporto skyriaus specialistas ne vėliau kaip iki komisijos vertinimo. Antrais ir trečiais programos vykdymo metais galutinis vaikų skaičius Mokinių registre užfiksuojamas einamųjų metų sausio antrąją savaitę.Paraiškos teikėjas privalo sudaryti ugdymo sutartis su programoje dalyvaujančiais vaikais bei saugoti jas teisės aktų nustatyta tvarka. |
| 45. | Minimalus ugdymo savaičių skaičius per metus – 40. Minimalus treniruočių laikas – 4  akademinės ugdymo valandos, ne mažiau kaip 2 kartai per savaitę. Varžybinei veiklai, stovykloms (mokomosioms ar vasaros) skiriamas papildomas laikas, kuris yra neribojamas. Minimalus vaikų skaičius grupėje treniruočių metu – 8, maksimalus – 20. Vaikų su negalia skaičius grupėje – nuo 2 iki 8 asmenų. |
| 46. | Paraiškos teikėjas, atsiskaitydamas už pirmus, antrus ir trečius programos įgyvendinimo metus, pateikia:**-** negalią turinčių vaikų sąrašą;**-** vaikų sąrašą su meistriškumo pakopomis (sąraše turi būti vaiko vardas pavardė, gimimo metai, sportinis stažas įstaigoje, meistriškumo pakopų suteikimo įsakymo data ir numeris, meistriškumo pakopų rodiklis bei galiojimo data) (meistriškumo pakopų rodikliai yra suteikiami pagal Lietuvos Respublikos švietimo, mokslo ir sporto ministro įsakymą „Dėl Sportinio ugdymo organizavimo rekomendacijų tvirtinimo“ (atsižvelgiant į aktualią redakciją);**-** varžybų, kuriose pasiektas aukščiausias rezultatas ir (ar) įgyta meistriškumo pakopa, protokolų patvirtintas kopijas.Antrais ir trečiais programos įgyvendinimo metais vertinimo komisija, įvertinusi bendrą vaikų skaičių (taip pat negalią turinčių vaikų) Mokinių registre bei vaikų, turinčių meistriškumo pakopas, ir atsižvelgusi į einamaisiais metais Sportuojančio vaiko ugdymo programos priemonei skirtą lėšų sumą, rengia lėšų paskirstymo projektą bei teikia siūlymus Savivaldybės administracijos direktoriui. |
|  | **VIII. Sąlygos teikiantiems paraiškas Futbolo motyvuojančiai sporto krepšelio programai** |
| 47. | Futbolo sporto šakos motyvuojančio sporto krepšelio dalyviai – mokiniai, besimokantys Klaipėdos miesto bendrojo lavinimo mokyklose. |
| 48. | Sporto organizacijos įstatuose yra nurodyta su švietimu ir (ar) ugdymu susijusi veikla sporto srityje. Ugdant vaikų su negalia grupes – įstatuose turi būti nurodyta, kad pareiškėjas vykdo arba organizuoja negalią turinčių asmenų fizinio aktyvumo ir sporto veiklą. |
| 49. | Paraiškos teikėjas turi turėti patirties vykdant neformalųjį ar sportinį vaikų ugdymą (ne mažiau kaip 1 metai) ir ugdyti ne mažiau kaip 100 sportuojančių vaikų Klaipėdos mieste. Paraiškos teikėjas turi papildomų finansavimo šaltinių, prisidedančių prie programos vykdymo. |
| 50. | Sporto organizacija turi būti užsiregistravusi Švietimo ir mokslo institucijų registre (ŠMIR) ir programoje dalyvaujančių vaikų duomenys suvesti į Mokinių registro sistemą. Galutinį sporto organizacijoje ugdomų vaikų skaičių Mokinių registre pasirinkta data fiksuoja Sporto skyriaus specialistas ne vėliau kaip iki komisijos vertinimo. Antrais ir trečiais programos vykdymo metais galutinis vaikų skaičius Mokinių registre užfiksuojamas einamųjų metų sausio antrąją savaitę. Paraiškos teikėjas privalo sudaryti sportinio ugdymo sutartis su programoje dalyvaujančiais dalyviais bei saugoti teisės aktų nustatyta tvarka. |
| 51. | Finansuojama tik viena programa. Paraiškoje nurodytas programos pavadinimas turi sutapti su Mokinių registre esančiu programos pavadinimu. |
| 52. | Sporto organizacija turi atitikti šiuos sportinio ugdymo organizavimo normatyvus. Minimalus vaikų skaičius grupėje – 12, maksimalus – 20. Vaikų su negalia skaičius grupėje nuo 4 iki 8 asmenų.Minimalus savaitinių valandų skaičius sportinio ugdymo grupei ir patvirtintos sportinio ugdymo savaitės per metus:- vaikai 6–8 metų ir nesiekiantys rezultatų iki 18/19 metų – 3 savaitinės valandos (44 savaitės per metus);- vaikai 9–11 metų – 5 savaitinės valandos (46 savaitės per metus);- jaunučiai 12–14 metų – 9 savaitinės valandos (48 savaitės per metus);- jauniai 15–18 metų – 11 savaitinių valandų (48 savaitės per metus);- vaikų su negalia grupės 6–21 metų – 3 savaitinės valandos (40 savaičių per metus).Per metus 12–14 amžiaus grupių vaikams, dalyvaujantiems Lietuvos futbolo varžybose, organizuojamos ne mažiau kaip 2 stovyklos po 5 dienas Klaipėdos apskrityje.Per metus 15–19 amžiaus sportininkams, dalyvaujantiems Lietuvos futbolo federacijos I ir II lygos varžybose ir Elitinėje jaunių lygoje, organizuojamos ne mažiau kaip 2 stovyklos po 9 dienas. |
| 53. | Sporto organizacija turi vykdyti sportininkų registraciją Lietuvos futbolo federacijos COMET sistemoje ir paprašius pateiktų tai įrodančius dokumentus. |
| 54. | Sporto organizacija turi atstovauti Klaipėdos miestui oficialiose Lietuvos futbolo federacijos, Lietuvos vaikų ir jaunių ugdymo futbolo asociacijos arba Lietuvos moterų futbolo asociacijos varžybose.  |
| 55.  | Sporto organizacija turi vykdyti ilgalaikę sportininkų rengimo programą. Programa turi būti parengta kiekvienam sportinio ugdymo etapui, atsižvelgiant į ugdytinio amžių, fizinį, techninį ir taktinį pasirengimą. |
| 56.  | Sporto organizacija turi turėti pagal darbo ar sportinės veiklos sutartis įdarbinusi ne mažiau kaip 2 trenerius, fizinio aktyvumo ar sporto specialistus / instruktorius, kurie teisės aktų nustatyta tvarka turi tinkamą išsilavinimą darbui su ugdytiniais. |
| 57. | Paraiškos teikėjas turi turėti:**-** galiojančius dokumentus, įrodančius turimą sporto bazę;**-** specifines ugdymo priemones, įrangą, reikalingą numatytai programai įgyvendinti. |
|  | **IX. Sąlygos teikiantiems paraiškas Klaipėdos miesto sporto šakos federacijų sportinės veiklos sričiai** |
| 58. | Federacija savo pavadinime turi vartoti Klaipėdos miesto vardą. |
| 59.  | Federacijos įstatuose (nuostatuose, statuto ar kituose steigimo dokumentuose) yra nurodyta su sportu susijusi veikla. |
| 60. | Turėti ne mažiau kaip tris juridinius federacijos narius. |
| 61. | Sporto šakos federacija Klaipėdos mieste jungia (yra juridiniais nariais) daugiau kaip pusę sporto organizacijų (savo vystomos sporto šakos). |
| 62. | Būti savo atstovaujamosios sporto šakos nacionalinės federacijos narė (jei tokia yra). |
| 63. | Turi patvirtintą strateginį veiklos planą, kuriame numatyti sporto šakos federacijos tikslai ir planuojami rezultatai per artimiausių ne trumpesnį kaip 3–4 metų laikotarpį. |
| 64. | Per pastaruosius vienerius metus iki kreipimosi į Savivaldybę dėl federacijos finansavimo vykdė bent vienos amžiaus grupės miesto čempionatą. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_